钦定古今图书集成/历象汇编/庶征典/第007卷 > 《明娄元礼田家五行》 > 《论雷》
## 钦定古今图书集成/历象汇编/庶征典/第007卷 > 《明娄元礼田家五行》 > 《论雷》

谚云：“未雨先雷，船去步来，主无雨。”谚云：“当头雷无雨，
卯前雷有雨。”凡雷声响烈者，雨阵虽大而易过。雷声
殷殷然响者，卒不晴。雷初发，声微和者，岁内吉，猛烈
者凶。甲子日尤吉。雪中有雷，主阴雨，百日方晴。东州
人云：“一夜起雷三日雨。”言雷自夜起必连阴。